CELEX: 32014D0510
Language: sl
Date: 2014-07-29 00:00:00
Title: 2014/510/EU: Izvedbeni sklep Komisije z dne 29. julija 2014 o spremembi Izvedbenega sklepa 2014/88/EU o začasni prekinitvi uvoza živil, ki vsebujejo ali so sestavljena iz betelovih listov (Piper betle), iz Bangladeša, glede obdobja uporabe (notificirano pod dokumentarno številko C(2014) 5327)  Besedilo velja za EGP

31.7.2014   
            
            
               SL
            
            
               Uradni list Evropske unije
            
            
               L 228/33
            
         IZVEDBENI SKLEP KOMISIJE
   z dne 29. julija 2014
   o spremembi Izvedbenega sklepa 2014/88/EU o začasni prekinitvi uvoza živil, ki vsebujejo ali so sestavljena iz betelovih listov (Piper betle), iz Bangladeša, glede obdobja uporabe
   
      
         (notificirano pod dokumentarno številko C(2014) 5327)
      
   
   (Besedilo velja za EGP)
   
      (2014/510/EU)
   
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), ter zlasti člena 53(1)(b)(i) Uredbe,
   ob upoštevanju naslednjega:
   
               (1)
            
            
               Izvedbeni sklep Komisije 2014/88/EU (2) je bil sprejet zaradi velikega števila obvestil, poslanih prek sistema hitrega obveščanja za živila in krmo (RASFF) zaradi ugotovljene prisotnosti različnih sevov salmonele, vključno s Salmonella typhimurium, v živilih. Navedeni sev je drugi najpogosteje poročani serotip pri obolenjih ljudi in ugotovljena je bila visoka razširjenost navedenega seva v živilih, ki vsebujejo ali so sestavljena iz betelovih listov (Piper betle), iz Bangladeša. Od leta 2011 je Združeno kraljestvo poročalo o več izbruhih zastrupitve s salmonelo iz betelovih listov. Poleg tega je verjetno, da obstajajo primeri v Uniji, o katerih se ne poroča.
            
         
               (2)
            
            
               Zato Izvedbeni sklep 2014/88/EU prepoveduje uvoz v Unijo živil, ki vsebujejo ali so sestavljena iz betelovih listov, iz Bangladeša do 31. julija 2014.
            
         
               (3)
            
            
               Bangladeš je februarja 2014 predložil posodobljene informacije o izvajanju svojega akcijskega načrta za odpravo pomanjkljivosti, ki so bile ugotovljene med revizijo Urada za prehrano in veterinarstvo Evropske komisije leta 2013. Navedel je, da izvajanje še vedno poteka in še ni zaključeno.
            
         
               (4)
            
            
               Zato je treba obravnavati številna nerešena vprašanja. Natančneje, program izvoza, ki so ga predlagali predstavniki industrije z betelovimi listi, še ni vzpostavljen. Prepoved izvoza betelovih listov, ki ga je maja 2013 uvedel Bangladeš, še vedno velja. Vendar se ni izkazal za v celoti učinkovit in po njegovem sprejetju je bilo prek sistema RASFF poročano o devetih primerih poskusa uvoza betelovih listov. Zato ni mogoče skleniti, da jamstva, ki jih je Bangladeš zagotovil, zadoščajo za odpravo resnih tveganj za zdravje ljudi. Nujne ukrepe iz Izvedbenega sklepa 2014/88/EU bi bilo zato treba še naprej ohraniti.
            
         
               (5)
            
            
               Obdobje uporabe Izvedbenega sklepa 2014/88/EU bi bilo zato treba podaljšati do 30. junija 2015.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Člen 4 Izvedbenega sklepa 2014/88/EU se nadomesti z naslednjim:
   
      „Člen 4
      Ta sklep se uporablja do 30. junija 2015.“
   
   Člen 2
   Ta sklep je naslovljen na države članice.
   
      V Bruslju, 29. julija 2014
      
         
            Za Komisijo
         
         Tonio BORG
         
            Član Komisije
         
      
   
   
      (1)  UL L 31, 1.2.2002, str. 1.
   
      (2)  Izvedbeni sklep Komisije 2014/88/EU z dne 13. februarja 2014 o začasni prekinitvi uvoza živil, ki vsebujejo ali so sestavljena iz betelovih listov (Piper betle) (UL L 45, 15.2.2014, str. 34).